પુણેઃ ક્રિકેત જગતમાં સર્વશ્રેષ્ઠ ફિનિશર તરીકે જાણીતા ભૂતપૂર્વ ભારતીય કેપ્ટન મહેન્દ્રસિંહ ધોનીએ ફરી એક વાર બતાવ્યું છે કે, તેને આ ટાઇટલ કેમ આપવામાં આવ્યું છે. ધોનીએ મુશ્કેલ સમયમાં 34 બોલમાં ત્રણ સિક્સ અને પાંચ ચોગ્ગાની મદદથી 61 રનની ઇનિંગ રમી ઇન્ડિયન પ્રીમિયર લીગ (આઈપીએલ)ની 10મી સિઝનની 24મી મેચમાં શનિવારે રાઇજિંગ પુણે સુપરજાયન્ટ્સને જીત અપાવી હતી. પુણેએ સનરાઇઝર્સ હૈદરાબાદને છ વિકેટે પરાજય આપ્યો.